

**OBRAZLOŽENJE PRIJEDLOGA III. IZMJENE I DOPUNE FINANCIJSKOG PLANA ZA 2024. GODINU**

1. **OPĆI DIO FINANCIJSKOG PLANA**



Opći dio plana odnosi se na ukupne prihode i rashode poslovanja. Prijedlogom III. izmjene i dopune financijskog plana za 2024. godinu ukupni prihodi iznose 599.751,00 € dok ukupni planirani rashodi iznose 601.270,00 €. Razlika rashoda pokrit će se iz prenesenog viška iz 2023. godine u visini od 1.519,00 €. U odnosu na prvi plan proračuna ukupni prihodi rastu za 19,59% dok ukupni rashodi rastu za 18,79%.

1. **POSEBNI DIO PLANA**

**2.1. PRIHODI**

Posebni dio plana odnosi se na izvore financiranja rada Dječjeg vrtića Morska vila. To su:

* Opći prihodi (izvor 01);
* Vlastiti prihodi i prihodi po posebnim propisima (izvor 03 i 04);
* Pomoći (izvor 05)

**2.1.1. Opći prihodi financiranja**





Ukupni prihodi iz nadležnog proračuna koje financira Osnivač/Grad Nin porasli su za 1,43% u odnosu na 2. izmjenu plana i iznose **517.800,00 €**.

* Prihodi iz nadležnog proračuna za financiranje rashoda poslovanja odnose se na financiranje rashoda prema računima broj:

***(311)*** ***bruto plaće za zaposlene*** u iznosu od 390.000,00 euro što je za 19,82% više od planiranog zbog usvajanja prijedloga za povećanjem plaće koja će se uskladiti sa zakonom i povećanja broja djelatnika zbog povećanja kapacitet prostora i broja djece. Povećanje plaća izvršit će se u 4 faze od 01.10.2024. do 30.06.2025.

***(312) ostali rashodi za zaposlene*** odnose se na isplatu regresa u visini od 6.400,00 €, božićnicu 9.000,00 € (30 zaposlenika po 300,00 €), dar za djecu zaposlenika 4.000,00 €, naknadu za bolovanje duže od 90 dana u visini od 1.120,00 € te topli obrok za 2 mjeseca od 6.000,00 €.

***(313) doprinosi na plaće*** odnose se na doprinose za zdravstveno osiguranje u visini od 63.200,00 € što je 24,90% više u odnosu na prvi plan zbog povećanja bruto plaće te na doprinose koji se odnose na zapošljavanje invalida u visini od 1.900,00 €.

***(321) naknada za prijevoz*** odnosi se na isplatu naknade za prijevoz djelatnika s posla i na posao te iznose 13.500,00 €.

***(322) nabava didaktike*** odnosi se na nabavu nove likovne i opće didaktike s kojom će se opremiti nove skupine djece u novim prostorijama vrtića u visini od 9.500,00 €.

***(323) zdravstvene usluge*** odnose se na sistematski pregled djelatnika vrtića u iznosu od 3.180,00 €.

***(422) nabava opreme*** odnosi se na nabavu opreme za opremanje novih prostorija vrtića u visini od 10.000,00 €.

**2.1.2. Vlastiti prihodi financiranja**





Vlastiti prihodi nastaju iz naplate najma prostora, naplate participacije za boravak djece u vrtiću i sufinanciranje roditelja za razne potrebe djece u vidu troškova didaktike, ulaznica i prijevoza u kazalište i sl. Prihodi od participacije za boravak djece manji su za 9,78% u odnosu na 2. rebalans jer nije došlo do planiranog povećanja broja djece u vrtiću.

**2.1.3. Prihodi financiranja iz pomoći**





Pomoći se planiraju u iznosu od **1.840,00 €**. Odnose se na tekuće pomoći iz državnog proračuna za program predškole i djecu s teškoćama u iznosu 930,00 € i tekuće donacije od trgovačkih društava u iznosu od 910,00€.

**2.2. RASHODI**



**2.2.1. RASHODI ZA ZAPOSLENE**



Rashodi za zaposlene pokrivaju se iz nadležnog proračuna te su gotovo isti kao i u 2. rebalansu.

**2.2.2. RASHODI ZA MATERIJAL, ENERGIJU I USLUGE**

Matrijalni rashodi koji se pokrivaju iz nadležnog proračuna odnose se na troškove prijevoza djelatnika s posla i na posao te iznose 13.500,00 €, na troškove nabave nove didaktike za nove prostore i novi broj djece u visini od 9.500,00 € te na troškove sistematskog pregleda djelatnika u visini od 3.180,00 €.



S vlastitim prihodima pokrivaju se materijalni rashodi, rashodi za energiju i usluge prema računima broj:





***(321) naknada za zaposlene*** odnosi se na službena putovanja, smještaj i dnevnice u visini od 690,00 € te na stručno usavršavanje djelatnika u vidu odlaska na seminare u visini od 5.620,00€.

***(322) rashodi za materijal i energiju*** odnose se na uredski materijal u koji se utrošilo manje za 14,29% u odnosu na 2. rebalans, 17,92% manje za nabavu opće i likovne didaktike za 33,33% manje na stručnu literaturu. Materijal za čišćenje i održavanja smanjili su se za 17,92% u odnosu na 2. rebalans dok su se u odnosu na prvi povećali za 100%. Troškovi higijenskog materijala povećali su se za 6,67% u odnosu na planirano. Troškovi namirnica smanjili su se za 16,36% zbog manje ulazne količine namirnica. Troškovi električne energije i plina iznose 10.400,00 €. Na zaštitnu odjeću i obuću utrošit će se 450,00 € dok se na sitni inventar iz vlastitih sredstava utrošilo 500,00 €.

***(323) rashodi za razne vanjske usluge***, ukupni rashodi za vanjske usluge povećali su se za 10,19%. Odnose se na usluge telefona ostaju iste u odnosu na 2. rebalans, poštarinu koja se smanjila za 12,50%, tekuće održavanje prostora vrtića manje je za 4,17%, komunalne naknade koje su se povećale za 8,33%, knjigovodstvene usluge koje su ostale na istoj razini, usluge najma opreme koje su se povećale za 25% te ostale usluge koje se odnose na prijevoz djece i ulaznice za u kazalište te iznose 800,00 €.

***(329) ostali nespomenuti rashodi poslovanja*** odnose se na premije osiguranja imovine i djelatnika, reprezentaciju, troškove oglasa za natječaj, izradu ključeva te troškove javnog bilježnika.

**2.2.3. FINANCIJSKI RASHODI**



***(343) financijski rashodi odnose se na troškove*** platnog prometa i zatezne kamate. Troškovi platnog prometa porasli su za 12,34% u odnosu na 1. plan zbog većeg priljeva i odljeva novca po žiro računu.

**2.2.4. RASHODI ZA NABAVU IMOVINE**



***(422) nabava uredske opreme i namještaja*** odnosi se na nabavu ili zamjenu dotrajale opreme za potrebe vrtića. Planirana sredstva iznose 400,00 € te se pokrivaju iz vlastitih sredstava.

Vrtić je planirao i nabavu kuhinjske opreme u visini od 10.000,00 € koja će se pokriti iz sredstava nadležnog proračuna.

Budući da je prijedlog trećeg rebalansa formiran na temelju prvog plana, prve i druge izmjene nabave za 2024. godinu, u suradnji sa Osnivačem došlo je do korekcija pojedinih stavki plana proračuna proračunskog korisnika. Dostavljamo Prijedlog 3. izmjene i dopune financijskog plana za 2024.godinu. dostavlja se Gradskom vijeću Grada Nina na usvajanje.

KLASA: 400-01/24-01/01

UR.BROJ: 2198-10-08-01-24-29

Nin, 26.studenog 2024. godine

Ravnateljica Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Tanja Morović Ines Jakovčević